Δούκας του Μπωφόρ (Αγγλία)

Ο Δούκας του Μπωφόρ ευγενής Αγγλικός τίτλος, δημιουργήθηκε από τον Κάρολο Β΄ της Αγγλίας (1682) για λογαριασμό του Χένρι Σόμερσετ, 1ου δούκα του Μπωφόρ απογόνου του Καρόλου Σόμερσετ, 1ου κόμη του Γούστερ νόθου γιου του Χένρι Μπωφόρ, 3ου δούκα του Σόμερσετ ενός πολέμαρχου στο πλευρό του Οίκου του Λάνκαστερ όταν ξέσπασε ο Πόλεμος των Ρόδων.

Η καταγωγή της Οικογένειας των Μπωφόρ

Το επώνυμο "Μπωφόρ" σχετίζεται με ένα κάστρο στην Γαλλική Καμπανία το σημερινό Μονμορενσί-Μπωφόρ, είναι ο μόνος Αγγλικός τίτλος που το όνομα του προήλθε από μια περιοχή έξω από τα Βρετανικά νησιά. Οι δούκες του Μπωφόρ κατάγονται σε ευθεία αρσενική γραμμή από τον κορυφαίο βασιλιά Εδουάρδο Γ΄ της Αγγλίας μέσω του τρίτου γιου του Ιωάννης της Γάνδης. Τα δεδομένα άλλαξαν μετά την ανάλυση του Υ χρωματοσώματος DNA στα οστά του βασιλιά Ριχάρδου Γ΄ της Αγγλίας, οι επιζώντες απόγονοι του Χένρι Σόμερσετ, 5ου δούκα του Μπωφόρ βρέθηκαν να έχουν διαφορετικό τύπο Υ χρωματοσώματος από αυτόν που βρέθηκε στα οστά του Ριχάρδου Γ΄. Η απιστία ήταν συνηθισμένο γεγονός και πιθανό να συνέβη στις πολλές γενιές που πέρασαν ανάμεσα στο Ριχάρδο Γ΄ και τον 5ο δούκα του Μπωφόρ.

Το κάστρο του Μπωφόρ ήταν μια από τις κατοικίες του Ιωάννη της Γάνδης όταν βρισκόταν στην Γαλλία και έδωσε το όνομα του στα νόθα παιδιά που απέκτησε με την ερωμένη του Αικατερίνη Σουίνφορντ που έγινε αργότερα η τρίτη σύζυγος του. Ένας απόγονος των Μπωφόρ μέσω της μητέρας του ήταν ο Ερρίκος Τυδώρ που ανέβηκε αργότερα στον θρόνο ως Ερρίκος Ζ΄ της Αγγλίας. Ο Κάρολος Σόμερσετ, 1ος κόμης του Γούστερ ήταν νόθος γιος του Ερρίκου Μπωφόρ, 3ου δούκα του Σόμερσετ μέσω της ερωμένης του Ιωάννας Χίλλ.

Οι κατώτεροι τίτλοι

Ο δούκας του Μπωφόρ διατήρησε δυο κατώτερους τίτλους : Μαρκήσιος του Γούστερ (1642) και κόμης του Γούστερ (1514). Ο τίτλος Μαρκήσιος του Γούστερ χρησιμοποιήθηκε για τον μεγαλύτερο γιο και διάδοχο του δούκα, ο τίτλος του κόμη του Γκλάμοργκαν χρησιμοποιήθηκε για τον μεγαλύτερο γιο του διαδόχου του δουκάτου και ο μεγαλύτερος γιος του κόμη του Γκλάμοργκαν ήταν γνωστός σαν υποκόμης του Γκρόσμοντ. Η κομητεία του Γκλάμοργκαν και η υποκομητεία του Γκρόσμοντ ήταν παράνομες δημιουργίες του Καρόλου Α΄ της Αγγλίας (1644) προς τιμή του Εδουάρδου Σόμερσετ που διαδέχθηκε τον πατέρα του σαν 2ος κόμης του Γούστερ.

Η κομητεία του Γκλάμοργκαν και η υποκομητεία του Γκρόσμοντ δεν αναγνωρίστηκαν σαν κατώτεροι τίτλοι μετά την αποκατάσταση του Καρόλου Β΄ λόγω του παράνομου τρόπου που δημιουργήθηκαν αλλά συνέχισαν να χρησιμοποιούνται μόνο τυπικά για να προσδιορίσουν τους διαδόχους του δουκάτου.
Ο ΦιτζΡόι Σόμερσετ, 1ος βαρόνος του Ράγκλαν νεώτερος γιος του 5ου δούκα έγινε ο πρώτος βαρόνος του Ράγκλαν, η έδρα της οικογένειας ήταν αρχικά το κάστρο του Ράγκλαν αλλά από το 2017 μεταφέρθηκε στον Οίκο του Μπάντμιντον. Ο τόπος ταφής της οικογένειας ήταν ο ναός του Αγίου Μιχαήλ και όλων των Αρχαγγέλων στο Μπάντμιντον.

Απόγονοι του Ιωάννη της Γάνδης

Ιωάννης της Γάνδης
Ιωάννης Μπωφόρ, 1ος κόμης του Σόμερσετ
Εδμόνδος Μπωφόρ, 2ος δούκας του Σόμερσετ
Χένρι Μποφώρ, 3ος δούκας του Σόμερσετ

Κόμητες του Γούστερ (1514)

Κάρολος Σόμερσετ, 1ος κόμης του Γούστερ
Χένρι Σόμερσετ, 2ος κόμης του Γούστερ
Γουίλιαμ Σόμερσετ, 3ος κόμης του Γούστερ
Έντουαρντ Σόμερσετ, 4ος κόμης του Γούστερ
Χένρι Σόμερσετ, 1ος μαρκήσιος του Γούστερ

Μαρκήσιοι του Γούστερ (1642)

Χένρι Σόμερσετ, 1ος μαρκήσιος του Γούστερ
Έντουαρντ Σόμερσετ, 2ος μαρκήσιος του Γούστερ
Χένρι Σόμερσετ, 1ος δούκας του Μπωφόρ

Δούκες του Μπωφόρ (1682)

Χένρι Σόμερσετ, 1ος δούκας του Μπωφόρ
Χένρι Σόμερσετ, 2ος δούκας του Μπωφόρ
Χένρι Σκουνταμόρ, 3ος δούκας του Μπωφόρ
Κάρολος Σόμερσετ, 4ος δούκας του Μπωφόρ
Χένρι Σόμερσετ, 5ος δούκας του Μπωφόρ
Χένρι Σόμερσετ, 6ος δούκας του Μπωφόρ
Χένρι Σόμερσετ, 7ος δούκας του Μπωφόρ
Χένρι Σόμερσετ, 8ος δούκας του Μπωφόρ
Χένρι Σόμερσετ, 9ος δούκας του Μπωφόρ
Χένρι Σόμερσετ, 10ος δούκας του Μπωφόρ
Δαυίδ Σόμερσετ, 11ος δούκας του Μπωφόρ
Χένρι Σόμερσετ, 12ος δούκας του Μπωφόρ

Γραμμή διαδοχής

Ρόμπερτ ΦιτζΡόι Σόμερσετ, μαρκήσιος του Γούστερ (1989), μεγαλύτερος γιος του 12ου δούκα
Λόρδος Αλεξάντερ Λορν Σόμερσετ (11993), δεύτερος γιος του 12ου δούκα
Λόρδος Εδουάρδος Σόμερσετ (1958), δεύτερος γιος του 11ου δούκα
Λόρδος Τζων Ρόμπερτ Σόμερσετ (1964), τρίτος γιος του 11ου δούκα
Λίλ Σόμερσετ (1991), γιος του λόρδου Τζων Ρόμπερτ Σόμερσετ

Σύμβολα των Μπωφόρ

Τα σύμβολα του Οίκου των Μπωφόρ είναι διαιρεμένα σε τέσσερα τεταρτημόρια. Το πρώτο και το τέταρτο τεταρτημόριο περιέχουν τρία χρυσά τριαντάφυλλα σε μπλε φόντο σύμφωνα με τα βασιλικά σύμβολα της Γαλλίας, το δεύτερο και το τρίτο τεταρτημόριο περιέχουν τρία χρυσά ξαπλωμένα λιοντάρια σε κόκκινο φόντο. Το σύμβολο σε Εραλδική μορφή περιβάλλεται από περίβλημα με εναλλακτικές μπλε και λευκές λωρίδες. Τα βασιλικά σύμβολα της Αγγλίας σχετίζονται με τον Εδουάρδο Γ΄ πατέρα του Ιωάννη της Γάνδης που ήταν ο κορυφαίος Άγγλος βασιλιάς και τα Γαλλικά σύμβολα σχετίζονται με την διεκδίκηση του Γαλλικού θρόνου από τον Εδουάρδο Γ΄ λόγω της μητέρας του.

Παραπομπές

Πηγές

Burke, John, Burke's genealogical and heraldic history of peerage, baronetage and knightage, (G.P.Putnam's Sons:New York, 1914)
Gurney, E. Henry, Reference handbook for readers, students, and teachers of English history , (Ginn & Company:Boston, 1890)
Woods, Judith (10 December 2013). "Lord Edward Somerset: a fine pedigree counts for nothing"

Εξωτερικοί σύνδεσμοι

Τα χρωματοσώματα του Ριχάρδου Γ΄

Δούκες του Μπωφόρ